Diari Oficial de la Generalitat Valenciana


Sumari del DOGV 8090, del 24-07-2017 (2017/6782)

RESOLUCIÓ de 5 de juliol de 2017, del director general d'Agricultura Ramaderia i Pesca, per la qual s'estableixen les èpoques de veda per a la pesca artesanal del polp (Octopus vulgaris).
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8090

Data del DOGV
:   24-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6782


Data del document
:   05-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * regulació de la pesca
    * legislació
    * pesca tradicional
    * pesca marítima
    * indústria pesquera

RESOLUCIÓ de 5 de juliol de 2017, del director general d'Agricultura Ramaderia i Pesca, per la qual s'estableixen les èpoques de veda per a la pesca artesanal del polp (Octopus vulgaris). [2017/6782]  
La pesca artesanal del polp és exercida per xicotetes embarcacions pertanyents a la modalitat d'arts menors. Aquesta modalitat de pesca, ha anat adquirint cada vegada major interés en els últims anys fins a convertir-se actualment en una de les principals espècies pesqueres, en termes de captures i valor econòmic.  
S'entén per pesca artesanal del polp la que es realitza per mitjà de l'art específica consistent en una sèrie de recipients denominats usualment alcadufs o cadufs que es calen en el fons marí. Tenint a tots els efectes la consideració de marisqueig.  
La Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, estableix en l'article 34 apartat 3 lletra a, per mitjà de la corresponent resolució, dictada per la direcció general competent en la matèria, que es podran establir entre altres les següents mesures de conservació d'espècies marines objecte d'explotació: a) L'establiment d'èpoques de veda.  
El Decret 59/2017, de 5 de maig, del Consell, d'ordenació de la pesca artesanal del polp, estableix en l'article 11 que mitjançant una resolució de la direcció general competent en matèria de pesca marítima i marisqueig, s'establiran les èpoques de veda per a la pesca artesanal del polp.  
Aquesta administració pretén adaptar progressivament els períodes de veda realitzats als aconsellats en els estudis científics disponibles i a les dades sobre la biologia reproductiva de l'espècie que en el futur s'obtinguen.  
Per tot l'anteriorment exposat resolc:  
  
Establir les èpoques de veda per a la pesca artesanal del polp, en els períodes següents de cada any:  
Durant l'any 2017 en curs, basant-se en l'article 34 apartat 3 lletra a de la Llei 5/2017, de 10 de febrer, abans citada, els següents:  
a) Província marítima d'Alacant: del 15 juliol al 14 desembre, ambdós inclosos.  
b) Província marítima de Castelló: del 15 de febrer al 15 de juny, ambdós inclosos.  
c) Província marítima de València: del 15 juliol al 14 de desembre, ambdós inclosos.  
De l'1 de gener de 2018, d'ara en avant, basant-se en l'article 11 del Decret 59/2017, de 5 de maig, abans citat, els següents:  
a) Província marítima d'Alacant: de l'1 juliol al 30 de novembre, ambdós inclosos.  
b) Província marítima de Castelló: de l'1 de març al 30 de juny, ambdós inclosos.  
c) Província marítima de València: de l'1 juliol al 30 de novembre, ambdós inclosos.  
  
Aquesta resolució no posa fi a la via administrativa i en contra podrà interposar-se un recurs d'alçada davant del secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació d'aquesta resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 5 de juliol de 2017.- El director general d'Agricultura, Ramaderia i Pesca: Rogelio Llanes Ribas.